CELEX: 32015R2047
Language: lv
Date: 2015-11-16 00:00:00
Title: Komisijas Īstenošanas regula (ES) 2015/2047 (2015. gada 16. novembris), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas esfenvalerāta kā aizstājamas vielas apstiprinājumu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

17.11.2015   
            
            
               LV
            
            
               Eiropas Savienības Oficiālais Vēstnesis
            
            
               L 300/8
            
         KOMISIJAS ĪSTENOŠANAS REGULA (ES) 2015/2047
   (2015. gada 16. novembris),
   ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas esfenvalerāta kā aizstājamas vielas apstiprinājumu un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 24. pantu saistībā ar 20. panta 1. punktu,
   tā kā:
   
               (1)
            
            
               Komisijas Īstenošanas regulas (ES) Nr. 540/2011 (2) pielikuma A daļā noteikts, ka darbīgās vielas esfenvalerāta apstiprinājuma termiņš beidzas 2016. gada 30. jūnijā.
            
         
               (2)
            
            
               Saskaņā ar Komisijas Regulas (ES) Nr. 1141/2010 (3) 4. panta noteikumiem minētajā pantā norādītajā laikposmā tika iesniegts pieteikums, kurā lūgts esfenvalerātu atkārtoti iekļaut Padomes Direktīvas 91/414/EEK (4) I pielikumā.
            
         
               (3)
            
            
               Pieteikuma iesniedzējs iesniedza papildu dokumentāciju, kas pieprasīta saskaņā ar Regulas (ES) Nr. 1141/2010 9. pantu. Ziņotāja dalībvalsts konstatēja, ka pieteikums ir pilnīgs.
            
         
               (4)
            
            
               Ziņotāja dalībvalsts, apspriežoties ar otro ziņotāju dalībvalsti, sagatavoja atkārtotas iekļaušanas novērtējuma ziņojumu, ko 2013. gada 30. jūlijā iesniedza Eiropas Pārtikas nekaitīguma iestādei (turpmāk “iestāde”) un Komisijai.
            
         
               (5)
            
            
               Iestāde atkārtotas iekļaušanas novērtējuma ziņojumu nosūtīja pieteikuma iesniedzējam un dalībvalstīm piezīmju sniegšanai un saņemtās piezīmes nosūtīja Komisijai. Turklāt iestāde papildu kopsavilkuma dokumentāciju darīja publiski pieejamu.
            
         
               (6)
            
            
               Iestāde 2014. gada 22. oktobrī nosūtīja Komisijai secinājumu (5) par to, vai ir sagaidāms, ka esfenvalerāts atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Komisija 2015. gada 20. martā Augu, dzīvnieku, pārtikas aprites un dzīvnieku barības pastāvīgajai komitejai iesniedza pārskata ziņojuma projektu par esfenvalerātu.
            
         
               (7)
            
            
               Attiecībā uz vismaz viena tāda augu aizsardzības līdzekļa, kurā ir darbīgā viela, vienu vai vairākiem raksturīgiem lietojumiem ir konstatēts, ka 4. pantā noteiktie apstiprināšanas kritēriji ir ievēroti. Tāpēc tiek uzskatīts, ka minētie apstiprināšanas kritēriji ir izpildīti.
            
         
               (8)
            
            
               Riska novērtējums attiecībā uz esfenvalerāta apstiprinājuma atjaunošanu ir balstīts uz ierobežotu skaitu raksturīgo lietojumu, kas tomēr neierobežo to, kādiem lietojumiem esfenvalerātu saturoši augu aizsardzības līdzekļi var būt atļauti. Tādēļ ir lietderīgi nesaglabāt ierobežojumu, saskaņā ar kuru minēto vielu var lietot tikai kā insekticīdu.
            
         
               (9)
            
            
               Komisija tomēr uzskata, ka esfenvalerāts ir aizstājama viela saskaņā ar Regulas (EK) Nr. 1107/2009 24. pantu. Saskaņā ar Regulas (EK) Nr. 1107/2009 II pielikuma attiecīgo 3.7.2.2. un 3.7.2.3. punktu esfenvalerāts ir toksiska viela, ja tās biokoncentrācijas koeficients pārsniedz 2 000 un koncentrācija, pie kuras nav novērota ilgtermiņa iedarbība saldūdens organismos, ir mazāka nekā 0,01 mg/l. Tāpēc esfenvalerāts atbilst Regulas (EK) Nr. 1107/2009 II pielikuma 4. punkta otrajā ievilkumā minētajam nosacījumam.
            
         
               (10)
            
            
               Tāpēc ir lietderīgi atjaunot apstiprinājumu esfenvalerātam kā aizstājamai vielai.
            
         
               (11)
            
            
               Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu attiecīgi būtu jāgroza Īstenošanas regulas (ES) Nr. 540/2011 pielikums.
            
         
               (12)
            
            
               Ar Komisijas Īstenošanas regulu (ES) 2015/1885 (6) esfenvalerāta apstiprinājuma termiņš ir pagarināts, lai atjaunošanas procesu pabeigtu pirms vielas apstiprinājuma termiņa beigām. Tomēr, ņemot vērā to, ka lēmums par atjaunošanu ir pieņemts pirms sākotnējā termiņa beigām, šai regulai būtu jāstājas spēkā nākamajā dienā pēc sākotnējā termiņa.
            
         
               (13)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Darbīgās vielas kā aizstājamas vielas apstiprinājuma atjaunošana
   Darbīgās vielas esfenvalerāta kā aizstājamas vielas apstiprinājumu atjauno saskaņā ar šīs regulas I pielikumu.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2016. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 16. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 309, 24.11.2009., 1. lpp.
   
   
      (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
   
      (3)  Komisijas 2010. gada 7. decembra Regula (ES) Nr. 1141/2010, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj aktīvo vielu otro grupu, un izveido šo vielu sarakstu (OV L 322, 8.12.2010., 10. lpp.).
   
      (4)  Komisijas 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).
   
      (5)  EFSA Journal (2014); 12(11):3873. Pieejams tiešsaistē: www.efsa.europa.eu.
   
      (6)  Komisijas 2015. gada 20. oktobra Īstenošanas regula (ES) 2015/1885, ar ko Īstenošanas regulu (ES) Nr. 540/2011 groza attiecībā uz apstiprinājuma perioda pagarināšanu darbīgajām vielām 2,4-D, acibenzolar-S-metilam, amitrolam, bentazonam, cihalofopbutilam, dikvatam, DPX KE 459 (flupirsulfuronmetils), esfenvalerātam, famoksadonam, flumioksazīnam, glifosātam, iprovalikarbam, izoproturonam, lambda-cihalotrīnam, metalaksilam-M, metsulfuronmetilam, pikolinafēnam, pimetrozīnam, piraflufēnetilam, prosulfuronam, tiabendazolam, tifensulfuron-metilam un triasulfuronam (OV L 276, 21.10.2015., 48. lpp.).
   
      I PIELIKUMS
      
                  Parastais nosaukums, identifikācijas numuri
               
               
                  
                     IUPAC nosaukums
               
               
                  Tīrība (1)
                  
               
               
                  Apstiprināšanas datums
               
               
                  Apstiprināšanas termiņa beigas
               
               
                  Īpaši noteikumi
               
            
                  Esfenvalerāts
                  
                     CAS Nr. 66230-04-4
                  
                     CIPAC Nr. 481
               
               
                  (αS)-α-ciano-3-fenoksibenzil (2S)-2-(4-hlorfenil)-3-metilbutirāts
               
               
                  830 g/kg
                  Toluola piemaisījums tehniskajā materiālā nedrīkst pārsniegt 10 g/kg.
               
               
                  2016. gada 1. janvāris
               
               
                  2022. gada 31. decembris
               
               
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par esfenvalerātu secinājumus, un jo īpaši tā I un II papildinājumu.
                  Šajā vispārējā novērtējumā dalībvalstis īpašu uzmanību pievērš:
                  
                              —
                           
                           
                              esfenvalerāta un fenvalerāta 2SαR-izomēra radītajam riskam attiecībā uz ūdens organismiem, tostarp bioakumulācijas riskam barības ķēdē,
                           
                        
                              —
                           
                           
                              riskam attiecībā uz medus bitēm un nemērķa posmkājiem,
                           
                        
                              —
                           
                           
                              gruntsūdeņu aizsardzībai, ja viela tiek izmantota reģionos ar jutīgu augsni un/vai jutīgiem klimatiskajiem apstākļiem.
                           
                        Lietošanas nosacījumos vajadzības gadījumā ietver riska mazināšanas pasākumus.
               
            
         (1)  Sīkāka informācija par darbīgās vielas identitāti un specifikāciju sniegta pārskata ziņojumā.
   
   
      II PIELIKUMS
      Īstenošanas regulas (ES) Nr. 540/2011 pielikumu groza šādi:
      
                  1)
               
               
                  pielikuma A daļā svītro 10. ierakstu par esfenvalerātu;
               
            
                  2)
               
               
                  pielikuma E daļā pievieno šādu ierakstu:
                  
                               
                           
                           
                              Parastais nosaukums, identifikācijas numuri
                           
                           
                              
                                 IUPAC nosaukums
                           
                           
                              Tīrība (1)
                              
                           
                           
                              Apstiprināšanas datums
                           
                           
                              Apstiprināšanas termiņa beigas
                           
                           
                              Īpaši noteikumi
                           
                        
                              “2
                           
                           
                              Esfenvalerāts
                              
                                 CAS Nr. 66230-04-4
                              
                                 CIPAC Nr. 481
                           
                           
                              (αS)-α-ciano-3-fenoksibenzil (2S)-2-(4-hlorfenil)-3-metilbutirāts
                           
                           
                              830 g/kg
                              Toluola piemaisījums tehniskajā materiālā nedrīkst pārsniegt 10 g/kg.
                           
                           
                              2016. gada 1. janvāris
                           
                           
                              2022. gada 31. decembris
                           
                           
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par esfenvalerātu secinājumus, un jo īpaši tā I un II papildinājumu.
                              Šajā vispārējā novērtējumā dalībvalstis īpašu uzmanību pievērš:
                              
                                          —
                                       
                                       
                                          esfenvalerāta un fenvalerāta 2SαR-izomēra radītajam riskam attiecībā uz ūdens organismiem, tostarp bioakumulācijas riskam barības ķēdē,
                                       
                                    
                                          —
                                       
                                       
                                          riskam attiecībā uz medus bitēm un nemērķa posmkājiem,
                                       
                                    
                                          —
                                       
                                       
                                          gruntsūdeņu aizsardzībai, ja viela tiek izmantota reģionos ar jutīgu augsni un/vai jutīgiem klimatiskajiem apstākļiem.
                                       
                                    Lietošanas nosacījumos vajadzības gadījumā ietver riska mazināšanas pasākumus.”
                           
                        
            
         (1)  Sīkāka informācija par darbīgās vielas identitāti un specifikāciju sniegta pārskata ziņojumā.